PELASTUKSEN SOFAR Joosefin tarina. Osa 2/3
Chesed lachem veshalom beMashiach Jeshua Adoneinu!
Armo ja rauha teille Herran, Vapahtajan ja tulevan Kuninkaan, -
Jeshuan nimessä.
On hienoa olla seurassanne. Tuomme teille suoraan täältä -
raamatunmukaisia totuuksia Israelista ja maailmasta -
toivoen, että Herra koskettaa sydäntänne.
Jatkamme Joosef-teemaamme.
Mutta sitä ennen kerron dokumenttielokuvasta, -
joka tulee teattereihin maaliskuun 15. päivänä.
Se on sydämemme into. Yli 30 vuoden ajan olemme tehneet kaikkemme -
herättääksemme kansan käsittämään juutalaisen Jeshuan todellisuuden.
Hänen aikomuksensa ei ollut tuoda maailmaan uutta uskontoa.
Nyt olemme tuomassa dokumenttia. Siinä on kyse yksin Herrasta.
Ensikertaa historiassa, rakkaat, tuotamme elokuvan Israelissa -
Jeesuksesta: haMevaser, ilosanomantuoja.
Voitteko kuvitella? Kerron, mitä se on suomeksi.
Ilosanomantuoja, -
suomeksi Ilosanomantuoja.
Hän pesee gangsterien jalat ja vapauttaa prostituoidut.
Tämä on ensimmäinen kerta historiassa, -
kun israelilaiset, juutalaiset, tuottavat elokuvan Jeesuksesta.
Kun se esitetään elokuvateatterissa, lehdistö ja televisio on paikalla.
Tarvitsemme rukouksianne, -
että Jumala vaikuttaa lehdistöön -
ja että he esittelisivät elokuvan Israelille niin, -
että koko kansa haluaa nähdä sen. Elokuvassa tulee esiin evankeliumi.
Elokuva tulee esiin vahvasti tämän pojan elämän kautta, -
joka varttui Galileassa ja tutustui Jeesukseen.
Ylistys Jumalalle tästä mahtavasta uudesta sydämestä ja hengestä.
Voit jo tilata dokumenttielokuvan -
kotisivuiltamme trumpetofsalvation.org
Meistä olisi enemmän kuin ihanaa lähettää se sinulle.
Sen pituus on 80 minuuttia. Kieli on heprea, tekstitetty eri kielille: -
englanniksi, saksaksi, koreaksi, suomeksi, hollanniksi, italiaksi -
ja portugaliksi. Tekstitetty.
Uskon todella, että kun näet dokumentin, sanot: "Vau!"
Miten suuri olet, Herra!
Olet vastannut monien pyhien rukouksiin -
ja tuonut jotain niin voimallista ja arvokasta, -
mikä auttaa avaamaan Israelin silmät näkemään Jeshuan.
Shirley, unohdin esitellä sinut! - Hei, Jakob.
Anteeksi. Tässä on Shirley.
Mikä Jumalan nainen!
Hänellä on mahtavia näkökulmia Joosefin henkilöhahmoon.
Keskustelimme Joosefista jo viimeksi ja jatkamme nyt.
Kerrataan hieman viime jaksoa, jos joku ei nähnyt sitä.
Tarkastelimme Joosefin elämää. Mitä siitä?
Tutkimme muutamia kohtia hänen elämästään. Hän oli isän rakas poika.
Eniten sydäntäni puhutteli se, -
että Joosefissa ja Messiaassa on paljon yhtäläisyyksiä.
Juutalaisuudessa rabbit ovat panneet sen merkille.
He kutsuvat sitä nimellä "Messias, Joosefin poika."
He viittaavat Raamatun esittelemään kuvaan Messiaasta, -
joka kärsii samalla tavalla kuin Joosef.
Joosef kärsi elämässään toisten lunastuksen, pelastuksen vuoksi.
Hänen kärsimyksensä toi hänet Egyptiin.
Se lopuksi pelasti veljet nälänhädästä.
Olet kirjoittanut myös kirjan. Se tulee pian ulos painosta.
Nyt se on A4-muodossa. Mashiach ben Josef, -
Messias, Joosefin poika.
Kirjassa on paljon lainauksia rabbeilta ja Talmudista. Paljon tietoa Joosefista.
Voitte tilata tämänkin. Se ilmestyy muutaman kuukauden sisällä.
Se, mitä olen ehtinyt lukea, on voimallista.
Puhuimme siitä, -
miten isä lähetti Joosefin veljien luo.
Hämmästelimme sitä, miten he istuivat kaivon äärellä syömässä, -
kun Joosef itki ja huusi apua.
Nyt hän on Egyptissä vankilassa.
Kaikilla teillään hän on uskollinen. Hän ei milloinkaan ryve itsesäälissä.
Puhuimme siitä yksityiskohtaisesti.
Tämä poika osasi palvella ja olla uskollinen tilanteessa kuin tilanteessa.
Nyt hänet vapautettiin vankilasta faraon unien ansiosta.
Näemme, että unet ovat yksi asia, joka toistuu Joosefin elämässä.
On kolme kahden unen sarjaa.
Joosef näki kaksi unta. Vankitoverit näkivät kaksi unta.
Leipuri ja viini... - Juomanlaskija.
Joosef tulkitsi unet.
Hienoa on, että vankilassakin hänen huomattiin pian olevan uskollinen.
Luotettava.
Muut vangit annettiin hänen vastuulleen.
Toivon, että jokainen uskova, työskentelipä hän missä tahansa, -
on niin uskollinen, -
Isän asioilla, tehden kaikki kuin Jumalalle, -
että missä ikinä uskova onkin töissä, -
koko työpaikalla kaikki huomaavat, että tässä on uskollinen ihminen.
Ja lisäksi kaikissa olosuhteissa, joihin Jumala lähettää.
Ei tarvita korkeaa asemaa, jotta voi palvella Herraa ja olla uskollinen.
Joosef oli luultavasti koko elämänsä alimmassa paikassa.
Kaikkien hylkäämä ilman kunnon syytä.
Hän on uskollinen, vankilassakin.
Hän kertoo kahdelle vankitoverilleen, mitä Jumala yrittää sanoa unissa.
Se kertoo upeasti palvelijan asenteesta, uskollisena olemisesta, -
rakkaudesta ja välittämisestä, olipa oma asema mikä tahansa.
Jatka vain.
Tässä juutalainen orja, palvelija, tuo sanoman pakanoille.
Hän välittää heille Jumalan sanan.
He näkevät unia eivätkä tiedä, mitä ne tarkoittavat.
Kun Joosef näki unensa ja kertoi ne perheelleen, -
hänen ei tarvinnut selittää niitä. Perhe tiesi heti, mitä ne tarkoittivat -
ja perhe kielsi ne.
Mutta tämä mies, viini... - Juomanlaskija ja leipuri.
He eivät tienneet, mitä ne tarkoittivat. - Joosef selitti ne. He hyväksyivät sen.
Joosef pyysi: "Kun vapaudutte, muistakaa minut." Mutta he unohtivat.
Se on Joosefin kertomuksessa ainoa kohta, joka on erilainen.
Kerroin, että Joosefin ja Messiaan elämässä on yhtäläisyyksiä.
Näemme, että Jeshuan elämä heijastelee selvästi Joosefin elämää.
Jeshuan ja Joosefin elämässä on yhtäläisyyksiä.
Molemmat ovat isän rakkaita poikia. Molemmat veljiensä hylkäämiä.
Toiset vapautetaan. He saavat ikuisen elämän.
Toiset menevät helvettiin. - Sama leipurin ja juomanlaskijan kanssa.
Toinen kuolee, ja toinen vapautetaan.
Asetetaan takaisin asemaansa. - Voimallinen yhtäläisyys.
Varmista, ettet mene helvettiin. Käymme pienellä katkolla.
Kummassakin kertomuksessa toinen meni helvettiin.
Ihmiset kuuntelevat meitä. Kuka tietää, mihin he menevät.
Rakkaat, varmistakaa, että ymmärrätte suuren pelastuksen -
ja käännätte sydämenne Jeesuksen puoleen, jottette päädy helvettiin.
Nyt mainoskatko. Sitten jatkamme täältä Tel Avivista Israelista.
Jacobin elämä on missio.
Hän on kuin puskutraktori: vaikea pysäyttää.
Hän jyrää esteet tieltään.
Se on totuus. Entä jos Hän onkin Messias, emmekä ymmärrä sitä?
Jeesus oli juutalainen. Hän ei tuonut uutta uskontoa.
Natsit, olkoon nimenne kirottu. Häipykää maastamme!
He rukoilevat puolestanne päivin ja öin.
Kuinka minä, eronnut vaimosta, erossa lapsista, -
voin puhua evankeliumista, jonka ydin on rakkaus?
Vaikutelma, jonka se jättää, voi muuttaa elämäsi.
ILOSANOMANTUOJA
Toivottavasti traileri siunasi ja rohkaisi.
Elokuvan nimi on haMevaser, Ilosanomantuoja.
Tahdon korostaa, että Pelastuksen sofar -
tekee historiaa.
Ensikertaa historiassa elokuva Jeshuasta -
syntyperäisen israelilaisen elämän kautta esitetään teattereissa.
Rukoilkaa, Jumalan rakkaat, maaliskuun 15. päivän puolesta.
Silloin on ensi-ilta. Lehdistö on paikalla. Tehkää tilauksenne.
Elokuva on hepreankielinen.
Se on tekstitetty eri kielille, mm. englanniksi, -
suomeksi, saksaksi, hollanniksi, koreaksi, italiaksi, portugaliksi -
ja espanjaksi. Tilatkaa elokuva.
Jatketaan Joosefista. Nyt hänet on vapautettu.
Hän asuu palatsissa.
Hän jakaa leipää koko maailmalle.
Hänen veljensä tulevat Egyptiin.
He haluavat leipää. He näkevät Joosefin mutteivät tunnista häntä.
Samalla tavalla Israel näkee Jeshuan.
He näkevät vain vaalean, sinisilmäisen vierasmaalaisen.
He eivät tiedä, kuka Jeesus on.
Koko Israel on unohtanut Hänet.
Juutalaisille Hän on vain joku pakana, vierasmaalainen.
Hän näyttää vierasmaalaisten hallitsijalta. - Sitä hän todella onkin.
Joosefkin oli pakanamaailman hallitsija.
Juutalaisetkin tulivat murtamaan leipää.
Tämä on hetki, jolloin Joosefin unet ovat käymässä toteen.
Hän näkee Jumalan työn kaikessa, mitä hän on käynyt läpi.
Miten Jumalalla oli suunnitelma ja tarkoitus kaikessa.
Ja miten se nyt toteutuu. Hän näkee veljensä, ja nämä eivät tunnista häntä.
Hän näyttää heistä vierasmaalaiselta, egyptiläisten kuninkaalta.
Hän puhuu eri kieltä. Hän näyttää erilaiselta. He pyytävät leipää.
Israelissa ja koko alueella ei ole leipää. Kaikkien pitää tulla.
On nälänhätä. - Pitää tulla Joosefin luo, jos haluaa elää.
Hän on elämän leipä. Messias, elämän leipä.
Jos haluat jäädä henkiin ja elää, sinun pitää tulla Hänen luokseen.
He eivät tunnista häntä. Hän tunnistaa heidät.
Samaan tapaan kuin Jeshua. Hän tunnisti omansa, Israelin.
Hän tietää, että se on Jumalan liittokansa, veljiä ja sisaria, Israel.
Mutta he eivät tunnista häntä.
Hän lähettää heidät kotiin mukanaan ruokaa ja vaunuja.
Hän sanoo: "Älkää tulko enää kasvojeni eteen, -
ellette tuo mukananne Benjaminia."
Ruoka on loppu.
Jaakob ei halua lähettää Benjaminia, mutta pojat sanovat: -
"Me kuolemme muuten." Jaakob lähetti Benjaminin.
Sitten he tulivat Benjamin mukanaan. - Joosef koettelee veljiään.
Hän haluaa nähdä, onko heidän sydämensä muuttunut.
He tulevat Egyptiin kaksi kertaa. Ensin hän vangituttaa kaikki mutta sanoo, -
että hän kunnioittaa Jumalaa -
ja päästää heidät viemään ruokaa perheilleen, jotteivät nämä kuole.
Yhden veljen piti jäädä Egyptiin. He kertoivat uutiset Jaakobille.
Jaakob ei halua antaa Benjaminia. Hän on jo menettänyt Joosefin.
Hän sanoo: "Jos viette hänet, jään lapsettomaksi."
Miten niin? Hänellähän on kymmenen lasta!
Koska Benjamin on ainoa lapsi, joka on vielä Raakelilta, -
ainoalta vaimolta, jonka hän aikoi ottaa vaimoksi ja halusi vaimoksi.
Ruuben sanoo: "Saat poikani, ellen tuo Benjaminia sinulle takaisin."
Jaakob ei halua antaa Benjaminia. Hän ei luota Ruubeniin.
Sitten Juuda alkaa puhua. Ruoka oli loppunut toisen kerran.
Heillä ei ole vaihtoehtoa. Hän sanoo: "Minä vastaan pojasta."
Juuda on veljistä se, joka oli menettänyt lapsia.
Hän tietää isänä, millaista on, kun lapsi kuolee.
Kun tutkii Juudan elämää, näkee, että Jumala oli laittanut hänet koville.
Myytyään veljensä Juuda lähti kotoa.
Hän ei kestänyt katsella sitä surua, jonka hän oli tuottanut isälleen.
Hänellä oli kolme lasta, joista kaksi kuoli.
Kolmas tuli antaa veljen leskelle, mutta Juuda ei suostunut siihen.
Hän pelkäsi, että kolmaskin kuolee.
Hän tiesi, mitä on pitää kiinni viimeisestä pojastaan -
ja mitä on menettää lapsia.
Hän oli kokenut saman kuin isä. Siksi hän voi sanoa: "Minä vastaan pojasta.
Ellen tuo häntä luoksesi, olen koko ikäni syyllinen edessäsi."
Jaakob antoi Benjaminin hänen mukaansa, ja he menevät Egyptiin.
Nyt Joosef koettelee veljiä nähdäkseen, -
haluavatko he päästä eroon veljestä, joka on isän suosikki -
ja jota heidän isänsä rakastaa enemmän kuin heitä.
"Tässä on tilaisuutenne, jos haluatte päästä eroon Benjaminista -
niin kuin halusitte päästä eroon minusta."
Hän käskee panna maljan Benjaminin säkkiin.
Kun malja löytyy, veljet repäisivät vaatteensa surun merkiksi.
He kaikki surivat. Juuda sanoi: -
"Ota minut Benjaminin sijaan, koska lupasin isälleni tuovani hänet takaisin.
En kestä nähdä sitä murhetta, joka jälleen tulisi isäni osaksi."
Hänellä oli todella katuva sydän. Se on Juudan ja Ruubenin ero.
Kun he tulivat Egyptiin ensimmäistä kertaa, heidät laitettiin vankilaan.
Silloin Ruuben sanoi: "Minähän sanoin!"
Niin sanotaan, kun halutaan syyttää muita. Ruuben ei katso peiliin.
"Minähän kielsin teitä tekemästä syntiä poikaa vastaan."
Hän ei nähnyt omaa syntiään. Mutta Juuda sanoo: -
"Minä menin isälleni takuuseen ja lupasin tuoda pojan takaisin."
Silloin Joosefin sydän sulaa. Hän ei enää hillitse itseään.
Hän ilmaisee itsensä veljilleen. Hän näkee todellisen katuvan sydämen: -
veljen, joka rakastaa veljeään niin, että on valmis kuolemaan, -
toisin kuin kertomuksen alussa.
Juuda oli avainasemassa, kun Joosef myytiin. Se oli hänen ideansa.
"Tehdään rahaa Joosefilla."
Juuda, joka johti veljensä hylkäämään Joosefin, -
johtaa nyt heidät vilpittömään parannuksentekoon.
"Ei. Annan itseni alttiiksi kuolemaan veljeni sijaan."
Joosef ilmaisee itsensä veljilleen.
He eivät ymmärrä, mitä tapahtuu. He ovat sanattomia, hämillään.
"Kuinka voisin mennä isäni luo, jollei nuorukainen olisi kanssani?"
Se on Juudan sydämen hätää.
"Miten voin katsoa isääni Jaakobia kasvoista kasvoihin, -
ellei Benjamin ole kanssani?"
Ne meistä, jotka ovat syntyneet Jumalan Hengestä -
ja ymmärtävät tämän suuren, ikuisen, Jumalan meille lupaaman elämän, -
tiedämme syvällä sisimmässä, minne kukaan ei näe eikä yllä, -
että eräänä päivänä tulemme Isämme eteen.
Miten voimme kohdata Isämme, ellemme ole tehneet jotain, -
lähestyneet muita, jotta he tulisivat Isän luo?
Koko juttu, koko pelastus, jonka olemme kokeneet, on sitä varten, -
että lähestyisimme muita ja vetäisimme heidät pimeydestä valoon.
Kuolemasta elämään. Tämän maailman valheista ja juonista -
ihanaan, ikuiseen elämään ja elävään suhteeseen Jumalan kanssa.
Lähestyminen on mahtava juttu.
Kun Juudan omat keinot olivat loppuneet ja hän sanoi: -
"Ota minut orjaksesi", silloin Joosef murtui.
Hän alkoi nyyhkyttää ja itkeä, -
ja hän ilmaisi itsensä veljilleen.
He kokivat elämänsä järkytyksen! Elämänsä järkytyksen!
Joosef lähetti heidät takaisin Jaakobin luo vaunut täynnä ruokaa.
He kertoivat Jaakobille: "Joosef elää!"
Raamattu sanoo, että Jaakobin henki elpyi.
Jaakob elpyi kirjaimellisesti -
käsitettyään, että Joosef on elossa.
Ja mikä tehtävä harteillamme!
Mikä tehtävä syvällä sydämessämme saada Israel ymmärtämään, -
että Jeesus elää, jotta he itse voisivat elpyä.
Isä, tulemme eteesi kiittäen hienosta Joosefin kertomuksesta.
Siunaa veljiämme ja sisariamme kautta maapallon -
samalla uskollisuudella, jota Joosefilla oli vankityrmässä ja palatsissa.
Hänelle ei ollut väliä, missä hän oli, -
hän eli uskollisena, missä ikinä olikin.
Pyydämme, että mekin saisimme olla uskollisia miehiä ja naisia Sinulle.
Siunaa veljiä ja sisaria kaikkialla voittoisalla elämällä.
Elämällä, joka tietää, miten vaeltaa voitossa -
sen ansiosta, kuka Sinä olet meissä.
Shirley, kiitos, että tulit tänne.
Muista käydä kotisivuilla ja tilata Ilosanomantuoja-dokumentti.
Pidetään yhteyttä! Pyhä suudelma täältä Tel Avivista.
Shalom, shalom!
JUUTALAISELLE ENSIN KESÄ 2015
Mikä siunaus! Olemme olleet nyt kaksi päivää Golanin kukkuloilla -
jakamassa hyvää sanomaa Messiaasta, -
jakamassa hyvää sanomaa Messiaasta sotilaille.
Sotilaille, joita Jumala rakastaa. Tiedän sen.
He uhraavat elämänsä kansakunnan puolesta.
Tiedän yhden asian. Se on tosi tärkeää.
Siksi sotilaat ovat sydämellämme.
Me tiedämme kokemuksesta, -
että miltei jokaisesta israelilaisesta suvusta on kuollut joku -
tai joku on haavoittunut.
Nyt heidän täytyy kuulla evankeliumi. He eivät ehkä ikinä ole kuulleet sitä.
Luoksemme tänne Israeliin tulee ihmisiä kaikista kansakunnista -
auttamaan meitä jakamaan evankeliumia.
Kutsun sinut. Katson sinua silmiin ja puhun sinulle. Tule auttamaan!
Tiedän, että on ihmisiä, joiden sydämessä palaa evankeliumin tuli -
ja jotka heräävät aamulla ja heillä on palava into tuntea Hänet!
Tiedän, etteivät seurakunnat ole täynnä tällaisia ihmisiä.
Tiedän, että on muutamia. Jeesus sanoi, että muutamia.
Muutama uskollinen haluaa todella tulla tänne -
ja täyttää muinaiset profetiat tulemalla tänne -
jakamaan hyvää sanomaa Israelin kansalle.
Sinulle minä puhun. Sinua katson. Kutsun sinut auttamaan minua.
Auta minua. Auta Pelastuksen sofaria saavuttamaan tavoitteensa.
Kun Sofarin tavoite on saavutettu, saavutat elämäntarkoituksesi.
Mehän tiedämme, että osa kansojen tarkoitusta -
on herättää juutalaisissa kateutta.
Olen täällä keskellä Galilean kuumuutta.
Tule ja pala yhdessä kanssamme -
viedäksemme evankeliumin juutalaisille täällä Israelissa.
Rakastamme teitä ja haluamme teidän olevan osa tätä.
Se on mahtava matka ja seikkailu. Tule osaksi sitä.
Rakastan teitä. Galileasta Genesaretinjärveltä Israelista -
näkemiin ja Jumalan siunausta!
Keksimme, miten voisimme yhdessä muuttaa Israelin kansan.
Kaikki eivät voi itse tulla tänne -
julistamaan ilosanomaa, -
mutta yhdessä voimme lähettää viisi tai kymmenen ihmistä.
Room. 10:13―15: "Sillä 'jokainen, joka huutaa avuksi Herran nimeä, -
pelastuu'. Mutta kuinka he huutavat avuksensa sitä, johon eivät usko?
Ja kuinka he voivat uskoa siihen, josta eivät ole kuulleet?
Ja kuinka he voivat kuulla, ellei ole julistajaa? Ja kuinka kukaan -
voi julistaa, ellei ketään lähetetä?"
Voit lahjoittaa minkä summan tahansa.
Kun lähetät tänne julistajan ja hän alkaa julistaa, -
israelilaiset kuulevat, uskovat ja pelastuvat.
Jos 120 ihmistä lahjoittaa 25 dollaria, julistaja pääsee matkaan.
Jos 30 ihmistä lahjoittaa 100 dollaria, julistaja pääsee matkaan.
Voitte lähettää ihmisiä Israeliin julistamaan evankeliumia.
Voiko Israelin kansa pelastua?
Uskomme, että Jumala haluaa johdattaa Israelin takaisin luokseen.
Siinä Hän haluaa käyttää sinua.
Se voi näyttää mahdottomalta, -
mutta juuri siksi pyydämme teitä toimimaan yhdessä, -
jotta Israel löytäisi Jumalan.
AUTA MEITÄ JULISTAMAAN EVANKELIUMIA JUUTALAISILLE.
Suomennos: Marianne Tenetz